**TEHETSÉGGONDOZÓ PROGRAM**

**27. Varjú Lajos Országos Természettudományi Emlékverseny – Versenykiírás**

**Tisztelt Igazgató Asszony/Úr!**

**A verseny meghirdetője: Kecskeméti Széchenyivárosi Arany János Általános Iskola**

Az elmúlt évek hagyományaihoz híven ebben az évben ismét megrendezzük iskolánkban a **Varjú Lajos Természettudományi Emlékversenyt** 5-8. osztályos tanulók számára.

Ebben a tanévben is meghívott vendégeink **Balatonfüred – Debrecen – Szolnok** város általános iskolás tanulói is. Az emlékverseny országos meghirdetésű akkreditált tanulmányi verseny.

A verseny időpontja: **2019. március 26. kedd 15 óra**

Nevezési határidő: **2019. március 13. A versenyre jelentkezés határidejét legyenek szívesek betartani.**

Korcsoport: 5-8. osztály

Az iskolákból évfolyamonként max. 5 fő tanuló nevezését várjuk. A versenyen egyénileg és csapatban értékeljük a tanulókat. A csapatversenyben iskolánként a legjobb teljesítményt elért 3 tanuló eredményét összegezzük. Az Arany János Általános Iskola 2010-ben egy vándorserleget alapított, amellyel azt az iskolát szeretnénk jutalmazni minden évben, amelynek diákjai - **a házigazda iskolát kivéve** – a legeredményesebben szerepeltek az egyéni versenyben.

A verseny során az adott évfolyamokon tanított természettudományos tantárgyakból komplex feladatlap kitöltése a feladat. /**6 – 8. osztályokban számítástechnikai totó is**./ A verseny időtartama 5. és 6. osztályosoknak 60 perc, 7. és 8. osztályosoknak 120 perc.

**A verseny témakörei:**

**5-8. osztály** Matematika
 Logikai feladatok és a tananyagban szereplő számolási feladatok

**5. osztály** Természetismeret

Élet a kertben – Az őszi kert

Anyagok és változások a környezetünkben

Állatok a házban és a ház körül

Tájékozódás a térképen és a természetben

**6. osztály** Természetismeret

Az erdő életközössége

A természet erői

Hazai tájakon

**7. osztály** Biológia

A forró éghajlati övezet élővilága
A mérsékelt éghajlati övezet élővilága
A hideg éghajlati övezet, a hegyvidék és a tenger élővilága

Az élőlények környezete és az életközösségek

Földrajz

A földfelszín változásai

Óceánok és tengerek

Afrika

Ausztrália és Óceánia, Sarkvidékek

Amerika

###### Fizika

Mechanika-testek mozgása, sűrűség, erő, munka, nyomás

###### Kémia

 Kémiai alapismeretek, kémiai jelölések (mindennapi anyagaink ismerete)

Tömegszázalék számítás, atom felépítése

Periódusos rendszer ismerete

**8. osztály** Biológia

######  Élőrendszerek – részekből az egész

 Szépség, erő, egészség

 A szervezet anyag- és energia forgalma

 Belső környezetünk állandósága

###### Földrajz

Közép-, Észak– és Dél-Európa

Kelet- és Közép-Európa

A Kárpát-medence vidék és hazánk természeti viszonya

###### Fizika

Haladó mozgások

Energiaváltozások, munka, nyomás, teljesítmény, hőmennyiség

Ohm törvénye

###### Kémia

 Kémiai reakciók jellemzése

 Kémiai reakcióegyenletek felírása, számítási feladatok

 Az anyag átalakításra kerül

 Kémia a természetben, kémia a mindennapokban

A 7. és 8. osztályos versenyzők **használhatnak számológépet**. A kémiai feladatoknál nem használhatnak a tanulók saját periódusos rendszert.

A verseny eredményéről külön értesítést küldünk.

A versenyzők és csapatok oklevelet, a díjazottak ajándékot is kapnak.

**Az ünnepélyes eredményhirdetés időpontja:** **2019. május 08. (szerda) 14:30 óra**

**MAGYAR TEHETSÉGSEGÍTŐ SZERVEZETEK SZÖVETSÉGE HONLAPJA:** http://tanulmanyiversenyek.hu/versenyidoszak/varju-lajos-regionalis-termeszettudomanyi-emlekverseny-2017-201**8**

**Helyszíne:** 6000 Kecskemét, Lunkányi János utca 10. Arany János Általános Iskola

**A szervezők elérhetősége:** aranyj@keszeiskola.hu

Kérjük a mellékelt jelentkezési lap kitöltését és visszaküldését.

Kérjük, hogy a nevezési díjat (900 Ft/fő) az OTP-nél vezetett 11732002-20337722 számú alapítványi számlaszámra legyenek szívesek befizetni, és a pontos névsort a fenti határidőig (2019. március 13-ig) legyenek szívesek elküldeni az igazoló szelvény fénymásolatával együtt.

Kecskemét, 2018. szeptember 06.

 Üdvözlettel:

 Lovrity Sándorné intézményvezető